Document ID: 32001R2351

Uredba Komisije (ES) št. 2351/2001
z dne 30. novembra 2001
o spremembah Uredbe (ES) št. 896/2001 o podrobnih pravilih za uporabo Uredbe Sveta (EGS) št. 404/93 v zvezi z ureditvijo uvoza banan v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (EGS) št. 216/2001 [2], in zlasti člena 20 Uredbe,
ob upoštevanju naslednjega:
(1) Uredba Komisije (ES) št. 896/2001 [3], kakor je bila spremenjena z Uredbo (ES) št. 1613/2001 [4], določa podrobna pravila za uporabo Uredbe (EGS) št. 404/93, ki se uporabljajo od 1. julija 2001, v zvezi z upravljanjem uvoznih tarifnih kvot, predvidenih v členu 18(1) navedene uredbe.
(2) Člen 4(1) Uredbe (ES) št. 896/2001, ki se nanaša na metodo določitve referenčne količine za tradicionalne dobavitelje v okviru kvote A/B, vključuje sklicevanja na določbe Uredbe (EGS) št. 404/93 v njeni izvirni verziji, ki se je uporabljala od 1. julija 1993 do 31. decembra 1998. Za lažje razumevanje teh sklicevanj na zakonodajo, ki je bila medtem spremenjena, in zaradi zahtevanih pojasnil, je treba podrobneje določiti, kako se ta določba uporablja. Vendar ta razlaga člena 4(1) ne spremeni metode določitve referenčne količine za tradicionalne dobavitelje v okviru tarifne kvote A/B.
(3) Člen 7(2) Uredbe (ES) št. 896/2001 določa, katero spremno dokumentacijo za registracijo morajo pristojnim organom poslati netradicionalni dobavitelji. Določbo, ki se nanaša na dokazilo o uvozu, je treba tehnično prilagoditi tako, da se izbriše navedba o predložitvi ustreznih carinskih dokumentov, saj je treba pri uvozu v vsakem primeru predložiti uvozno dovoljenje.
(4) Treba je tudi popraviti angleško različico nekaterih določb prej navedene uredbe.
(5) Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
Uredba (ES) št. 896/2001 se spremeni, kakor sledi:
1. V členu 4(1) se doda naslednji drugi pododstavek:
"Za namene uporabe prejšnjega pododstavka upoštevajo pristojne oblasti le primarne uvoze, ki so bili opravljeni v referenčnem obdobju, na podlagi referenčnih količin, ki izhajajo iz trženja banan iz tretjih držav in/ali netradicionalnih banan AKP."
2. Člen 7(2)(b) se nadomesti z naslednjim:
"(b) dokazilo o uvozu banan s predložitvijo uporabljenih uvoznih dovoljenj; skupaj s."
Člen 2
1. Člen 6(a) se nadomesti z naslednjim:
"(a) so neodvisno in za svoj račun delovali v gospodarski dejavnosti uvoza svežih banan, ki sodijo pod tarifno oznako KN 08030019, v Skupnost v enem od dveh let neposredno pred letom, za katero se vlaga zahtevek za registracijo;."
2. Člen 18(2) se nadomesti z naslednjim:
"2. Ne glede na člen 23(1) Uredbe (ES) št. 1291/2000 teče čas veljavnosti uvoznih dovoljenj od datuma, ko so bila dejansko izdana, in poteče sedmi dan četrtega meseca po mesecu, ko so bila izdana. Čas veljavnosti dovoljenja vključuje datum njegove dejanske izdaje."
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2001

Labels: 3
17